PROJEKTĒŠANAS UZDEVUMS
Paskaidrojuma raksta izstrāde un autoruzraudzība objektam “Dienas aprūpes centra telpu izveide Aizkrauklē”

	1.
	VISPĀRĪGIE DATI PAR OBJEKTU

	1.1.
	Objekts
	Dienas aprūpes centra telpas Aizkrauklē

	1.2.
	Objekta adrese
	Gaismas iela 4A, Aizkraukle, Aizkraukles nov., LV-5101.

	1.3.
	Būves kadastra apzīmējums
	32010020105008

	1.4.
	Zemes gabala kadastra numurs
	32010020105

	1.5.
	Ēkas grupas veids, saskaņā ar "Vispārīgie būvnoteikumi"
	Otrā grupa būve

	1.6. 
	Zemesgabalu īpašnieks
	Aizkraukles novada pašvaldība
Lāčplēša iela 1A, Aizkraukle, Aizkraukles novads, LV-5101

	1.8.
	Teritorijas plānojumā noteiktā plānotā (atļautā) izmantošana
	
Daudzstāvu dzīvojamās apbūves teritorija

	
	Pasūtītājs
	Aizkraukles novada pašvaldība
Lāčplēša iela 1A, Aizkraukle, Aizkraukles novads, LV-5101 Tālrunis: 65133930, e-pasts dome@aizkraukle.lv 

	2.
	VISPĀRĪGIE DATI PAR PASKAIDROJUMA RAKSTU

	2.1.
	Projektēšanas stadijas
	Paskaidrojuma raksts - projektētājs sagatavo visus nepieciešamos dokumentus, lai saņemtu atzīmi: Projektēšanas nosacījumi izpildīti

	2.2.
	Būvniecības veids
	Vienkāršota pārbūve

	2.3.
	Mērķis / sasniedzamais rezultāts
	Mērķis – ēkā, kas atrodas Gaismas ielā 4A, Aizkrauklē, uzlabot un nodrošināt vides pieejamības prasību izpildi atbilstoši 19.10.2021. ministru kabineta noteikumiem Nr. 693 “Būvju vispārīgo prasību būvnormatīvs LBN 200-21” prasībām, nodrošināt atbilstošas telpas dienas aprūpes centra pakalpojuma sniegšanai. 

	3.
	BŪVNIECĪBAS IECEREI NEPIECIEŠAMIE DOKUMENTI

	3.1.
	Īpašuma tiesību apliecinošie dokumenti zemesgabalam / objektam
	Sagatavo un izsniedz Pasūtītājs.

	3.2.
	Būvniecības ierosinātāja pilnvara
	Izsniedz Pasūtītājs, ja nepieciešams tehnisko noteikumu pieprasīšanai.

	3.3.
	Tehniskie un/vai īpašie noteikumi
	Pieprasa un saņem Izpildītājs no attiecīgajām institūcijām saskaņā ar esošo situāciju.

	3.4.
	Saskaņojumi ar trešajām personām
	Nodrošina Izpildītājs atbilstoši spēkā esošo normatīvo aktu prasībām.

	3.5.
	Telpu esošās situācijas uzmērījumi
	Visus uzmērījumus, kas raksturo esošo situāciju objektā veic Izpildītājs

	2.6.
	Tehniskās apsekošanas atzinums
	Sagatavo Izpildītājs, atbilstoši projektēšanas mērķim un uzdevumam.

	
4.
	
PRASĪBAS IZSTRĀDĀT

	4.1.
	Projektēšanas nosacījumi
	Vispārējās prasības:
1. Veikt visu iekšdurvju nomaiņu, paredzot, ka durvju platums ir ne mazāks par 0,9 metriem, durvju  atvēršanas slodze nav lielāka par 2 kg, ja ir slieksnis, tad tas ir ne augstāks par 15 mm, kā arī tas ir noapaļots.
2. Visās telpās, paredzēt jaunu grīdas segumu vienā līmenī. Higiēnas telpās – flīzes, pārējās telpās paredzēt homogēna linoleja ieklāšanu.
3. Sienām un griestiem paredzēt kosmētisko remontu. Telpu apdares darbu risinājumus (t.sk. krāsas), saskaņot ar Pasūtītāju dokumentācijas izstrādes laikā. 

Telpu pārplānošanā:
4. Pārplānot telpas Nr.1; 17; 16; 15 izveidojot atsevišķu invalīdu tualeti un atsevišķu tualeti apmeklētājiem, kā arī dušas telpu (var būt apvienota ar invalīdu tualeti), tai skaitā paredzēt telpā piespiedu ventilāciju. Paredzēt veļas mašīnas pieslēgšanas vietu. Daļu telpu Nr.1 plānots izmantot kā garderobi. 
5. Pārplānot telpas Nr.9; 10; 11; 12, apvienojot tās vienā telpā, izveidojot darbnīcas telpu, nodrošinot atbilstošu elektrības pieslēgumu, piemēram, keramikas plīts darbināšanai, piespiedu ventilācijas izbūvi (atjaunošanu).
6. Pārvietot galveno ieeju pie telpas Nr.14.
7. Telpā Nr.8 paredzēt izveidot virtuves telpu, nodrošinot ūdens, kanalizācijas, elektroinstalācijas un ventilācijas kanālu pievadi. Ieplānot atbilstošu virtuves aprīkojumu.

Apkure
8. Pārskatīt esošo apkures sistēmu (šobrīd siltumainis atrodas Nr.4). Pirms projekta izstrādes Izpildītājam jāveic esošās sistēmas izpēte. Būvprojekta izstrādē izmantot izpētes datus.

Elektroapgāde
9. Pirms projekta izstrādes Izpildītājam jāveic esošās sistēmas izpēte. Būvprojekta izstrādē izmantot izpētes datus.
10. Telpās izmantot slēdžus un sienas kontaktus ar aizsardzības pakāpi IP20, mitrās telpās (sanmezglos) - ar IP44. Paredzēt, ka gaismas slēdži ir viegli saskatāmi un ir 0,9 metru augstumā no grīdas līmeņa
11. Paredzēt evakuācijas avārijas apgaismes gaismekļus, lai apzīmētu evakuācijas izejas, kā arī virzienus uz tām, saskaņā ar LBN 201-15, LVS EN 1838 “Apgaismes lietojumi - Avārijapgaisme", LVS EN 50172 “Evakuācijas apgaismes sistēmas" un LVS 446 “Ugunsdrošībai un civilajai aizsardzībai lietojamās drošības zīmes un signālkrāsojums" prasībām.
12. Prasība iekštelpu apgaismojumam – apgaismojuma normalizētā īpatnējā jauda (W/m2/100 lx) nevar pārsniegt norādīto vērtību: Biroji (nodalītā tipa) – 3, Tualetes – 5, Vestibili – 2,8.

Vājstrāvu tīkli
13. Projektā paredzēt iekšējos vājstrāvu tīklus:
· iekšējo datoru tīkls (atbilstoši jaunajam plānojumam),
· videonovērošanas sistēma;
· ugunsgrēka atklāšanas trauksmes signalizāciju (visā ēkā);
· apsardzes un trauksmes signalizācija (visā ēkā).
Pirms projekta izstrādes Izpildītājam jāveic esošās sistēmas izpēte.

Ūdens apgāde un kanalizācija
14. Projektā paredzēt ūdensapgādes un kanalizācijas sistēmas pārbūvi atbilstoši jaunam telpu plānojumam. Ūdens un kanalizācijas pievadus paredzēt nodarbību telpās Nr.4; 5; 9, tai skaitā jaunizveidojamajā virtuvē Nr.8. 


	4.2.
	Būvniecības dokumentācijas sastāvs
	Izpildītājs būvniecības dokumentāciju sagatavo un iesniedz Pasūtītājam, atbilstoši 02.10.2014. MK noteikumiem Nr. 529 “Ēku būvnoteikumi”, MK noteikumiem Nr. 500 "Vispārīgie būbnoteikumi", 19.10.2021. Būvju vispārīgo prasību būvnormatīvs LBN 200-21, 12.04.2018 Vides pieejamības vadlīnijas publiskām būvēm un telpām un publiskajai ārtelpai. MK noteikumu Nr. 353 “Prasības zaļajam publiskajam iepirkumam un to piemērošanas kārtība” 1.pielikuma 6.2.punkta “ZPI prasības un kritēriji iekštelpu apgaismojuma projektam” un 6.3.punkta “ZPI prasības un kritēriji iekštelpu apgaismojuma uzstādīšanai” prasībām.

	4.3.
	Būvniecības dokumentācijas saskaņošana ar citām institūcijām un trešajām personām
	Izpildītājs veic būvniecības dokumentācijas saskaņošanu ar citām institūcijām un trešajām personām, ja šādi saskaņojumi ir vajadzīgi atbilstoši normatīvo aktu prasībām. Paskaidrojuma raksta saskaņošanas laiks ar citām institūcijām un trešajām personām ir ietverts kopējā paskaidrojuma raksta dokumentācijas izstrādes laikā.

	4.4.
	Būvniecības dokumentācijas ekspertīze un saskaņošana ar pasūtītāju
	Nav nepieciešams veikt dokumentācijas ekspertīzi.
Pasūtītājs iesniegtos tehniskos risinājumus izskata 1 (vienas) nedēļas laikā no tās saņemšanas dienas. Izpildītājs pēc Pasūtītāja pamatota pieprasījuma labo norādītās kļūdas un groza risinājumus. 

	4.5.
	Būvniecības dokumentācija saskaņošana institūcijā, kura veic būvvaldes funkcijas
	Pasūtītājs būvniecības dokumentāciju saskaņo brīdī, kad tas atbilst visām prasībām un ir augšupielādēts Būvniecības informācijas sistēmā. Pasūtītājs paraksta Izpildītāja iesniegtā paskaidrojuma raksta pieņemšanas – nodošanas aktu ne agrāk kā dienā, kad no institūcijas, kura veic būvvaldes funkcijas , ir saņemts akcepts par projektēšanas nosacījumu izpildi.
Ja institūcija, kura veic būvvaldes funkcijas, iesniegto ieceri neakceptē, tad Pasūtītājs nosaka Izpildītājam termiņu, kurā ir jānovērš norādītās nepilnības, atbilstoši 5.1. punktā noteiktajam termiņam.

	4.6.
	Izmaiņas dokumentācijā
	Pamatojot ar objektīvu nepieciešamību, ņemot vērā ekonomisko pamatotību, efektivitāti un atbilstoši sākotnēji paredzētajam mērķim, būvniecības laikā var tikt izvērtēti dažādi veicamie pasākumi, kas ir pamatoti ar jaunām tehnoloģijām un risinājumiem (inovācijām) vai citiem tehniskajiem risinājumiem, kuri sasniedz vismaz tādus pašus vai labākus rezultātus noteiktajam mērķim, ja vien to neaizliedz būvniecību un publisko iepirkumu jomu regulējošie normatīvie akti. Pieļaujamības gadījumā izmaiņas Būvniecības dokumentācijā ir jānoformē rakstiski, jāsaskaņo savstarpēji un vajadzības gadījumā tās ir jāsaskaņo ar institūciju, kura veic būvvaldes funkcijas.

	4.7.
	Būvniecības dokumentācijas eksemplāru skaits
	Pēc saskaņošanas ar visām nepieciešamajām institūcijām Izpildītājs iesniedz Pasūtītājam saskaņošanai pilnu projektu elektroniski, Rasējumu formāti – dwg un pdf, rakstiskās daļas un tabulas – MS Office failu formātos un pdf. Saskaņošanas ilgums no tehniskās dokumentācijas saņemšanas brīža – viena nedēļa;
Saskaņoto paskaidrojuma rakstu Būvniecības informācijas sistēmā iesniedz Projektētājs.
Pēc Projekta izstrādes un saskaņošanas ar Pasūtītāju, Projektētājs ir atbildīgs par Projekta risinājumiem. Visa izstrādātā dokumentācija ir Pasūtītāja īpašums. Autortiesības uz jebkuru izstrādāto dokumentāciju un/vai risinājumu pieder Pasūtītājam bez jebkādām Projektētāja papildus prasībām un bez papildus samaksas. Pasūtītājs ir tiesīgs bez ierobežojuma pēc savām vēlmēm rīkoties ar izstrādāto dokumentāciju un tās daļām, tai skaitā, bet ne tikai to brīvi publicēt, pārstrādāt, mainīt, nodot trešajām personām uzņemoties atbildību par pārstrādāto ,mainīto bez saskaņošanas ar Projektētāju. Projektētājam nav tiesību publiskot, izplatīt dokumentāciju vai tās daļu un/vai nodot to trešajām personām bez Pasūtītāja rakstiskas atļaujas saņemšanas.
Pēc Aizkraukles novada Būvvaldes saskaņojuma saņemšanas, Projektu iesniegt arī 1 (vienā) drukātā eksemplārā. Ekonomisko sadaļu (tāmju veidi un formas – atbilstoši LBN 501-17 prasībām) sagatavot un iesniegt 1 eksemplārā xls formātā elektroniski.

	5.
	IZSTRĀDES NOSACĪJUMI

	5.1.
	Projektēšanas ilgums
	Būvniecības dokumentācijas izstrādes un iesniegšanas termiņš Pasūtītājam saskaņošanai ir 16 (sešpadsmit) nedēļas no Līguma noslēgšanas dienas. 
Pasūtītāja vai institūcijas, kura veic būvvaldes funkcijas, konstatēto neatbilstību labošanai pasūtītājs, izvērtējot konkrēto situāciju, var noteikt papildus termiņu, kas nepārsniedz 1 (vienu) nedēļu.
Laiks, kas Pasūtītājam vajadzīgs iesniegto dokumentu saskaņošanai un iesniegšanai institūcijā, kura veic būvvaldes funkcijas, kā arī institūcijas, kura veic būvvaldes funkcijas, lēmumu pieņemšanai vajadzīgais laiks netiek ieskaitīts Būvniecības dokumentācijas izstrādes termiņā.

	6.
	AUTORUZRAUDZĪBAS NOSACĪJUMI

	6.1.
	Autoruzraudzība
	Veikt Autoruzraudzību atbilstoši Līguma noteikumiem

	7.
	Projektēšanas uzdevumam pievienotie dokumenti
	1.pielikums – izdruka no inventarizācijas lietas;



Šis dokuments ir parakstīts ar drošu elektronisko parakstu un satur laika zīmogu

